
         AVIZ
asupra propunerii legislative pentru modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, cu modificările şi completările ulterioare


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, cu modificările şi completările ulterioare, trimisă cu adresa nr. Pl. - x 221 din 10 aprilie 2007, înregistrată cu nr. 31/402 din 11 aprilie 2007. 


Senatul, în calitate de primă cameră sesizată, a respins această iniţiativă legislativă, în şedinţa din 4 aprilie 2007.



În conformitate cu prevederile art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă, mai sus menţionată, în şedinţa din 25 aprilie 2007.  
Membrii comisiei au examinat iniţiativa legislativă supusă avizării, expunerea de motive,  avizul favorabil, cu observaţii şi propuneri, al Consiliului Legislativ, cu nr. 1487/6.11.2006, precum şi punctul de vedere al Guvernului, cu nr. 3680 din 05.12.2006, prin care  nu susţine  această propunere legislativă.
În cadrul dezbaterilor, membrii Comisiei au subliniat că această propunere implică modificări la nivelul bugetului de stat, situaţie în care sunt aplicabile dispoziţiile art. 138 alin. (5) din Constituţia României, republicată, şi prevederile art. 15 din Legea nr. 500/2002 privind finanţele publice, cu modificările ulterioare, iar iniţiativa legislativă, mai sus menţionată, nu prevede sursele de finanţare.
În plus, s-a evindenţiat faptul că majorarea salariilor personalului din Ministerului Afacerilor Externe, pentru anul 2007, este reglementată prin  Ordonanţa Guvernului nr.16/2007 privind creşterile salariale ce se vor acorda în anul 2007 personalului salarizat potrivit Legii nr.495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate.
În urma dezbaterilor, Comisia a hotărât, cu unanimitate de voturi, avizarea negativă a propunerii legislative.



În raport de obiectul şi conţinutul său, iniţiativa legislativă face parte din categoria legilor ordinare. 

   SECRETAR,

Expert

Mihaela Ivan-Cucu 
